ผลสำรวจชี้ คนอเมริกันมากกว่าครึ่ง ไม่พอใจการทำงานของตน
ผลการสำรวจใหม่ แสดงว่า คนอเมริกันที่ทำงานมากกว่าครึ่งหนึ่ง ไม่พอใจในงานของตน  เรื่องนี้นับว่าเป็นข่าวร้ายสำหรับนายจ้างทั้งหลาย เพราะควา
รายงานผลการสำรวจใหม่ในสหรัฐระบุว่า ความพอใจในงานที่ทำอยู่ของคนอเมริกัน อยู่ในระดับต่ำสุดในเวลานานกว่า 20ปี คณะกรรมการ Conference Board ซึ่งเป็นองค์กรธุรกิจอิสระ ที่ทำงานวิจัยด้านการจัดการธุรกิจให้บริษัทและผู้บริหารทั้งหลายทั่วโลกเสนอรายงานนี้ โดยจัดทำจากการสำรวจครัวเรือนในสหรัฐ5,000 ครัวเรือน ผลการสำรวจพบว่า เพียง 45.3% ของคนทำงานทั้งหมดที่สำรวจบอกว่าพอใจงาน เทียบกับ 61% ในปี 2530และความไม่พอใจนั้นลดลงในหลายๆ ด้านของชีวิตการทำงานรวมทั้งความกระตือรือล้นสนใจในงาน การติดต่อทำงานกับเพื่อนร่วมงาน และหัวหน้างานการเดินทางไปกลับ และความมั่นคงไม่ว่าจะเป็นเยาวชนที่เพิ่งเข้าตลาดงาน หรือลูกจ้างพนักงานที่ใกล้เกษียณไม่มีความสุขในงานที่ทำอยู่ ผลการสำรวจนั้นพบว่า ที่น่าสังเกตคือ กลุ่มคนทำงานรุ่นใหม่สุด เป็นผู้ที่ไม่มีความสุขในการทำงานมากที่สุดมีเพียงราว 35% ของคนทำงานวัยต่ำกว่า 25 ปี ที่บอกว่า พอในงานที่ทำอยู่ และคนรุ่น Baby Boomers (หรือคนรุ่นหลังสงครามโลกครั้งที่สอง ซึ่งเป็นช่วงที่มีคนเกิดมากเป็นประวัติการณ์)ซึ่งใกล้เกษียณก็รู้สึกไม่ต่างกันนัก ขณะที่ย้อนไปเมื่อราว 20 ปีก่อน คนรุ่น BabyBoomers มากกว่า 50% พอใจในงานของตน ส่วนกลุ่มที่มีความพอใจกับงานมากที่สุด ในการสำรวจนี้อยู่ในวัย 25 – 34 ปี ซึ่งอาจเป็นเพราะว่าคนรุ่นนี้เห็นว่ามีโอกาสที่จะเลื่อนฐานะขยับขยาย ขณะที่คนรุ่น Baby Boomers เริ่มเกษียณจากงาน สำหรับเหตุผลของความไม่พอใจนั้นรายงานการสำรวจของ Conference Board พบว่ามีสาเหตุทางด้านเศรฐกิจ อย่างเรื่อง ค่าจ้างเงินเดือนนโยบายการเลื่อนขั้นเลื่อนตำแหน่ง และนโยบายเงินเพิ่มสมนาคุณพิเศษ หรือโบนัสรวมอยู่ด้วย นอกจากนั้นยังมีเรื่องของผลประโยชน์อื่นๆ เช่น นโยบายด้านการหยุดพักผ่อน ความยืดหยุ่นของเวลาทำงานและปัจจัยอื่นๆ อีกหลายอย่าง เช่นการรับรู้ยกย่องผลงาน กระบวนวิธีพิจารณาผลงานปริมาณงาน ความสมดุลย์ในชีวิตทำงาน ช่องทางในการติดต่อสื่อสารทำความเข้าใจและศักยภาพในความก้าวหน้าในอนาคต เหล่านี้ล้วนได้คะแนนต่ำสำหรับระดับความพึงพอใจในงาน พอเศรษฐกิจหดตัวและอัตราคนว่างงานสูงขึ้น อาจนึกกันว่า คนที่ยังมีงานทำจะพอใจในงานแต่อาจารย์คณะบริหารที่มหาวิทยาลัย Yaleบอกว่า ไม่ได้เป็นเช่นนั้น อาจารย์Ian Ayers กล่าวว่า ในบางกรณี คนทำงานรู้สึกว่าตัวเองถูกล็อค หรือถูกปิดกั้นไว้กับงานนั้นเขากล่าวว่า ช่วงนี้เป็นช่วงสำคัญที่จะต้องสร้างบรรยากาศที่ที่ทำงานให้กลับคึกคักขึ้นมาใหม่คนทำงานตามวิชาชีพทุกคน อาจจัดทำประวัติการทำงานเพิ่มเติมให้ทันสมัยขึ้น เลิกผลัดวันประกันพรุ่งแผนการทำธุรกิจต่างๆ เขากล่าวว่าสิ่งกระตุ้นให้เกิดแรงบันดาลใจ และความน่าเชื่อถือ เป็นกุญแจสำคัญ ที่จะทำให้ลูกจ้างพนักงานยังคงให้ความสำคัญแก่งานและมุ่งมั่นทำงานต่อไปด้วยความพอใจ ในทัศนะของผู้ทำงานวิจัยและเสนอรายงานนี้ลูกจ้างทั้งหลายที่ได้รับแรงจูงใจ มักจะมีความพอใจในการทำงานมากกว่า Lynn Franco ผู้ร่วมเสนอรายงานนี้ กล่าวว่า ความสนใจในงานเป็นกุญแจสำคัญ ที่จะทำให้คนมีความพอใจในการทำงานต่อไปและว่าสิ่งจูงใจ อย่างการได้รับมอบหมายงานแบบหมุนเวียนสับเลี่ยนซึ่งจะเป็นการท้าทายไม่จำเจ และสร้างความกระตือรือล้นให้คนทำงาน การสื่อสารทำความเข้าใจของคนทำงานทุกระดับเพื่อว่าทุกคนจะมีความรู้สึกว่า มีส่วนในสิ่งต่างๆ ที่ดำเนินอยู่ในที่ทำงานและรู้สึกว่าความเห็นของตนมีความสำคัญ ที่จะทำให้ได้ผลงานออกมาดีขึ้น ผู้เสนอรายงานนี้หวังว่าผลการสำรวจของ Conference Boardจะช่วยให้บรรดานายจ้างให้ความสนใจมากขึ้น ในเรื่องความไม่พอใจของคนทำงาน และพยายามปรับเปลี่ยนแก้ไขเพื่อให้เกิดความสุขความสบายใจ และความพึงพอใจในการทำงาน ซึ่งจะช่วยส่งเสริมธุรกิจ และเป็นประโยชน์ต่อทุกฝ่าย.